SYMC ทำนิวโลว์ต่อเนื่อง! ร่วงหนักอีก 9% ชี้ผลงานถดถอย-งบฯ Q1 กำไรวูบหนัก 51%
SYMC ทำนิวโลว์ต่อเนื่อง! ร่วงหนักอีก 9% ชี้ผลงานถดถอย-งบฯ Q1 กำไรวูบหนัก 51% โดย ณ เวลา 16.00 น.อยู่ที่ระดับ 5.50 บาท ลบ 0.60 บาท หรือ 9.84% ด้วยมูลค่าซื้อขาย 6.88 ล้านบาท
18 พ.ค. 2561

ผู้สื่อข่าวรายงานว่า บริษัท ซิมโฟนี่ คอมมูนิเคชั่น จำกัด (มหาชน) หรือ SYMC ณ เวลา 16.00 น.อยู่ที่ระดับ 5.50 บาท ลบ 0.60 บาท หรือ 9.84% ด้วยมูลค่าซื้อขาย 6.88 ล้านบาท ราคาหุ้นทำนิวโลว์ต่อเนื่องนับตั้งแต่เข้าตลาดฯ 26 พ.ย.53 คาดเทขายหุ้นเนื่องจากผลการดำเนินงานไม่สดใสรับตั้งแต่ปี 2557 และยังไม่มีแผนงานโดดเด่นในช่วงที่ผ่านมา

บริษัท ซิมโฟนี่ คอมมูนิเคชั่น จำกัด (มหาชน) หรือ SYMC รายงานผลการดำเนินงานประจำไตรมาส 1/61 สิ้นสุดวันที่ 31 มี.ค.61มีกำไร 13.45 ล้านบาท ลดลง 51.44% จากปีก่อน 27.70 ล้านบาท เนื่องจากบริษัทมีรายได้จากการบริการลดลง และต้นทุนขายและบริการเพิ่มขึ้น
